 

**בבית הדין הצבאי המחוזי**

**במחוז שיפוטי ח"א**

**בפני כבוד השופטת: סא"ל לידור דרכמן**

בעניין: התובע הצבאי (ע"י ב"כ, סגן ליאורה בבייב)

נגד

הנאשם:ח'/XXX רב"ט א' מ' ס' (ע"י ב"כ, סרן חן יצחק)

**הכרעת-דין**

החייל מורשע, על פי הודאתו, בעבירה של התנהגות מבישה, לפי סעיף 129 לחוק השיפוט הצבאי, התשט"ו-1955, בכך שנעדר מיחידתו XXX מיום 29.06.2021 ועד יום 11.09.2022 למשך 440 ימים, בהתאם לכתב האישום המתוקן.

**ניתנה היום, י"ג בטבת תשפ"ד, 25.12.2023, והודעה בפומבי ובמעמד הצדדים.**

**­­­­­\_\_\_\_\_\_\_\_\_\_\_\_\_**

**שופטת**

**גזר-דין**

החייל הורשע על פי הודאתו בכתב אישום מתוקן בעבירה של התנהגות מבישה, בגין כך שנעדר מיחידתו XXX ללא היתר למשך 440 ימים, היעדרות שהסתיימה במעצרו.

החייל התגייס לצה"ל בחודש אפריל 2021 בתפקיד רכז ביטחון מידע ובהמשך שובץ כרכז כוורת. לחובתו היעדרות קצרה נוספת משירות, בגינה נשפט בדין משמעתי ביחידתי בתחילת שירותו הצבאי.

כתב האישום בעניינו תוקן לאחר שהשלים בהצלחה הליך שילוב בן 12 חודשים, במסגרתו שוחרר ממעצרו בתנאים ושב לשרת בצה"ל תחת פיקוח בית הדין המשלב וליווי פיקודי צמוד. במהלך תקופת השילוב עבר החייל כברת דרך משמעותית, הוכיח את עצמו ואת יכולותיו וסיים בהצלחה את ההליך, על אף קשיים לא מבוטלים עמם התמודד לאורכו. בחוות הדעת האחרונה שהתקבלה לקראת הדיון היום ציין מפקדתו כי החייל "ביצע שינוי משמעותי וחיובי... ומבצע את תפקידו היטב".

בית הדין מברך את החייל על סיום ההליך ומאחל איחולי הצלחה בהמשך דרכו בצה"ל, ובהמשך אף כאזרח תורם ומועיל.

**על הנאשם נגזר עונש מאסר מותנה בן שלושים (30) ימים למשך שנה, לבל יעבור עבירה לפי סעיף 92 או 94 לחוק השיפוט הצבאי, התשט"ו - 1955.**

**לאור הצלחתו הרבה בהליך וחוות הדעת הטובות, אני מורה על ביטול ימי התב"ן בכליאה וממליצה לשקול בחיוב את אפשרות ביטול או למצער קיצור יתרת ימי התב"ן, במסגרת בקשה שיגיש החייל בשלישות יחידתו.**

**רשמתי לפני את דברי מפקדתו המלווה, סגן גפן, שלפיהם מתוכנן החייל לצאת בהמשך לקורס השלמת 12 שנות לימוד עם אופציה למיוחדת כלכלית.**

**מזכירות בית הדין תעביר את ההחלטה לאנשי הקשר במרכז אבחון וחוסן (גחל"ת), לאנשי הקשר במדור שילוב, לרמ"ד עריקים במקמש"ר ולמפקד החייל.**

**העתק יועבר גם לעו"ס בית הדין המשלב.**

**העתק יופנה למש"קי בית הדין המשלב של מחוז השיפוט, אשר מתבקשים לעדכן כי הנאשם השלים בהצלחה את הליך השילוב.**

**המזכירות תסמן את התיק במערכת חוק וצדק בסימון "הושלם הליך שילוב".**

* **זכות ערעור כחוק.**
* **ניתן היום, י"ג בטבת תשפ"ד, 25.12.2023, והודע בפומבי ובמעמד הצדדים.**

**\_\_\_\_\_\_\_\_\_\_\_\_\_\_\_**

**שופטת**

**נערך על ידי: ק.ג**

**בתאריך:31.12.2023**

**חתימת המגיה: סגן שיר בן-ארמון**